Johann Palisa

Johann Palisa (født 6. desember 1848 i Troppau, Østerriksk Schlesien, død 2. mai 1925 i Wien) var en østerriksk astronom som oppdaget hele 122 asteroider.

Liv og virke
Palisa studerte i Wien, der han ble ansatt ved observatoriet. Årene 1872-80 var han direktør for observatoriet i Pula, ble i 1880[adjunkt ved observatoriet i Wien og var 1909-1919 visedirektør der. Han utførte betydelig arbeide innen den praktiske astronomi, fremfor alt ved observasjoner av asteroider og oppdaget et stort antall nye. Han deltok i 1883 i den franske solformørkelsesekspedisjonen til Stillehavet.

Palisas 122 asteroider 
Den første asteroiden oppdaget han i 1874, og oppkalte den etter hjemlandet. Asteroiden ble hetende 136 Austria (latin for Østerrike). Palisa oppdaget sin siste asteroide, 1073 Gellivara, i 1923. Siden ble 914 Palisana oppkalt etter astronomen.

Referanser 

Østerrikske astronomer
Personer fra Opava
Artikler i astronomiprosjektet
Fødsler i 1848
Dødsfall i 1925